REFERAT AF ORDINÆR GENERALFORSAMLING

Tirsdag d. 30. marts 2016 kl. 19:30

på Øster Egesborg Friskole

12 personer mødte op til årets generalforsamling, som blev gennemført i overensstemmelse med vedtægterne

1. Som dirigent valgtes Flemming Knudsen fra bestyrelsen, der som sin første gerning konstaterede, at generalforsamlingen var lovligt indkaldt.
2. Herefter valgtes to stemmetællere. Jesper B. Nielsen og Rane Eskildsen
3. Dernæst fulgte bestyrelsens beretning v/formanden. Formanden orienterede om det forløbne år og den endnu ikke helt afsluttede renovering af værket i kølvandet på de forureningsproblemer, vi har lidt under i længere tid. Vi henviser til formandens beretning på hjemmesiden, men kan dog nævne, at renoveringsarbejderne er fuldførte, og vi forventer, at værket kører normalt i løbet af kort tid. Formanden orienterede desuden om økonomien og problemer i forbindelse med lynnedslag (se beretningen). Formanden takkede Jan Reinders for hans indsats i bestyrelsen. Jan udtrådte i sommeren 2015 og blev erstattet af Jens Hæsum.
4. Kassereren, Sven-Erik Omel, gennemgik regnskabet som blev godkendt.
5. Der var ingen indkomne forslag.
6. Kassereren, Sven-Erik Omel, gennemgik herefter takstblad og budget, som begge blev godkendt af forsamlingen.
7. De to bestyrelsesmedlemmer, som var på valg, Mikkel Sahl og Jens Hæsum, blev begge genvalgt uden modkandidater. Som suppleanter valgtes Tommy Apel og Kurt Paszkiewicz. Som revisorer valgtes Birgitte Fløe og Jesper B. Nielsen, og Mogens Holmqvist blev valgt som revisorsuppleant.

1. Under eventuelt diskuteredes forskelligt af mere uforpligtende art.

Herefter kunne generalforsamlingen afsluttes.

For referatet:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Flemming Knudsen, Dirigent Hans Henrik Sorgenfrey, formand